CELEX: 22018D0365
Language: lv
Date: 2016-07-08 00:00:00
Title: EEZ Apvienotās komitejas Lēmums Nr. 143/2016 (2016. gada 8. jūlijs), ar ko groza EEZ līguma II pielikumu (Tehniskie noteikumi, standarti, testēšana un sertifikācija) [2018/365]

15.3.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 73/14
               
            EEZ APVIENOTĀS KOMITEJAS LĒMUMS
      Nr. 143/2016
      (2016. gada 8. jūlijs),
      ar ko groza EEZ līguma II pielikumu (Tehniskie noteikumi, standarti, testēšana un sertifikācija) [2018/365]
      EEZ APVIENOTĀ KOMITEJA,
      ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
      tā kā:
      
                  (1)
               
               
                  EEZ līgumā ir jāiekļauj Komisijas 2015. gada 25. septembra Deleģētā regula (ES) 2016/128, ar ko attiecībā uz īpašām sastāva un informācijas prasībām, kuras piemēro īpašiem medicīniskiem nolūkiem paredzētai pārtikai, papildina Eiropas Parlamenta un Padomes Regulu (ES) Nr. 609/2013 (1).
               
            
                  (2)
               
               
                  Ar Deleģētā regulu (ES) 2016/128 no 2019. gada 22. februāra atceļ Komisijas Direktīvu 1999/21/EK (2), kas ir iekļauta EEZ līgumā un kas attiecīgi jāatceļ saskaņā ar EEZ līgumu no 2019. gada 22. februāra.
               
            
                  (3)
               
               
                  Šis lēmums attiecas uz tiesību aktiem pārtikas produktu jomā. Tiesību akti par pārtikas produktiem neattiecas uz Lihtenšteinu, kamēr uz to attiecina Nolīgumu starp Eiropas Kopienu un Šveices Konfederāciju par lauksaimniecības produktu tirdzniecību, kā tas ir precizēts EEZ līguma II pielikuma XII nodaļas ievadā. Tādēļ šis lēmums nav piemērojams Lihtenšteinai.
               
            
                  (4)
               
               
                  Tādēļ būtu attiecīgi jāgroza EEZ līguma II pielikums,
               
            IR PIEŅĒMUSI ŠO LĒMUMU.
      1. pants
      1.   EEZ līguma II pielikuma XII nodaļā pēc 77. punkta (Eiropas Parlamenta un Padomes Regula (ES) Nr. 609/2013) iekļauj šādu punktu:
      
         
                     “77.a
                  
                  
                     
                        32016 R 0128: Komisijas 2015. gada 25. septembra Deleģētā regula (ES) 2016/128, ar ko attiecībā uz īpašām sastāva un informācijas prasībām, kuras piemēro īpašiem medicīniskiem nolūkiem paredzētai pārtikai, papildina Eiropas Parlamenta un Padomes Regulu (ES) Nr. 609/2013 (OV L 25, 2.2.2016., 30. lpp.).
                     Šā līguma vajadzībām regulas noteikumus lasa ar šādiem pielāgojumiem:
                     IV pielikumam pievieno šādu tekstu:
                     
                                 —
                              
                              
                                 islandiešu valodā: “Matvæli til nota í sérstökum læknisfræðilegum tilgangi”,
                              
                           
                                 —
                              
                              
                                 norvēģu valodā: “Næringsmiddel til spesielle medisinske formål”.”
                              
                           
               
      2.   No 2019. gada 22. februāra svītro 54.w punkta (Padomes Direktīva 1999/21/EK) tekstu.
      2. pants
      Deleģētās regulas (ES) 2016/128 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
      3. pants
      Šis lēmums stājas spēkā 2016. gada 9. jūlijā, ja ir iesniegti visi paziņojumi saskaņā ar EEZ līguma 103. panta 1. punktu (*1).
      4. pants
      Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
      
         Briselē, 2016. gada 8. jūlijā
         
            
               EEZ Apvienotās komitejas vārdā –
            
            
               priekšsēdētāja
            
            Bergdís ELLERTSDÓTTIR
         
      
      
         (1)  OV L 25, 2.2.2016., 30. lpp.
      
      
         (2)  OV L 91, 7.4.1999., 29. lpp.
      
      
         (*1)  Konstitucionālās prasības nav norādītas.